als_Latn dik_Latn sag_Latn
Kryetari i Nisma për Kosovën, ish-ministër i Transportit, Fatmir Limaj i ftuar në emisionin Rubikon të KTV-së, ka folur gjerë e gjatë në lidhje me akuzat dhe hetimet që janë bërë ndaj tij, në rastin e korrupsionit në ministrinë që ai drejtonte.
Me këtë rast Limaj ka drejtuar akuza të shumta ndaj misionit evropian për sundim të ligjit në Kosovë, EULEX.
" Wilkinson, më 2012, pas një përpjekjeje të vazhdueshme për t'u takuar me mua, jam takuar me të dhe ka shprehur brengosjen e tij në lidhje me atë që po ndodhte. Ka përmendur edhe emra të përveçëm, siç i përmendi edhe sot", ka thënë Limaj.
Limaj ka deklaruar se nëse prokurorja Isabele Arnal ka dashur që ta arrestojë dikë me një vendim aq të shpejtë, të marr brenda natës, siç ka thënë Wilkinson, "atëherë kjo gjë është brengosëse".
Ish-ministri i Transportit, ka thënë se ajo që i intereson është që njëherë e mirë të dalë e vërteta për të.
"Mua më intereson vetëm një gjë: të del e vërteta! Sepse është bërë shumë gjatë, 10 vjet", ka theksuar Limaj, duke shtuar: "Boll ma!"Për mua është luks që aktualisht të merrem me prapavijën politike. Unë jam i interesuar që vetëm përmes rrugës ligjore të zgjidhim këto raste ndaj meje. Këto gjëra që po dalin sot mendoj se tregojnë mjaftueshëm që atje ka ardh një erë e keqe që duhet të hetohet e ndriçohet deri në fund. Nëse nuk ndodh kështu, ne po dyshojmë se ky sistem i drejtësisë po fsheh diçka nga ne", ka theksuar Limaj.
als_Latn als_Latn als_Latn als_Latn als_Latn als_Latn